**Third Beit Hamikdash**

**בבלי מסכת סוכה דף מא עמוד א**- משנה. בראשונה היה לולב ניטל במקדש שבעה, ובמדינה יום אחד. משחרב בית המקדש התקין רבן יוחנן בן זכאי שיהא לולב ניטל במדינה שבעה, זכר למקדש. ושיהא יום הנף כולו אסור

גמרא. מנא לן דעבדינן זכר למקדש? אמר רבי יוחנן: דאמר קרא כי אעלה ארכה לך וממכותיך ארפאך נאם ה' כי נדחה קראו לך ציון היא דרש אין לה, דרש אין לה - מכלל דבעיא דרישה

**תלמוד בבלי מסכת בבא בתרא דף ס עמוד ב**- סד אדם את ביתו בסיד, ומשייר בו דבר מועט. וכמה? אמר רב יוסף: אמה על אמה. אמר רב חסדא: כנגד הפתח

**תלמוד בבלי מסכת בבא בתרא דף ס עמוד ב**- אם אשכחך ירושלים תשכח ימיני תדבק לשוני לחכי וגו'. מאי על ראש שמחתי? אמר רב יצחק: זה אפר מקלה שבראש חתנים. א"ל רב פפא לאביי: היכא מנח לה? במקום תפילין,

**הר"ן על הרי"ף מסכת פסחים דף כח עמוד א**- וכתוב בספר המאור שיש שואלין מה טעם א"א זמן בספירת העומר ... ולספירת העומר אין בו זכר לשום הנאה אלא לעגמת נפש לחורבן בית מאוויינו

ושיהא יום הנף. מאי טעמא? מהרה יבנה בית המקדש, ויאמרו: אשתקד מי לא אכלנו בהאיר מזרח - השתא נמי ניכול. ואינהו לא ידעי דאשתקד דלא הוה בית המקדש - האיר מזרח התיר, השתא דאיכא בית המקדש - עומר מתיר. - דאיבני אימת? אילימא דאיבני בשיתסר - הרי התיר האיר מזרח, אלא דאיבני בחמיסר - מחצות היום ולהלן תשתרי, דהא תנן: הרחוקים מותרין מחצות היום ולהלן, לפי שאין בית דין מתעצלים בו! - לא צריכא, דאיבני בליליא. אי נמי, סמוך לשקיעת החמה

**רש"י מסכת סוכה דף מא עמוד א**- אי נמי - דאיבני בחמיסר סמוך לשקיעת החמה, והיא היא, ואי קשיא דבלילה אינו נבנה דקיימא לן בשבועות (טו, ב) דאין בנין בית המקדש בלילה, דכתיב וביום הקים ולא בחמיסר שהוא יום טוב, דקיימא לן בשבועות (שם /טו, ב/) דאין בנין בית המקדש דוחה יום טוב, הני מילי - בנין הבנוי בידי אדם, אבל מקדש העתיד שאנו מצפין בנוי ומשוכלל הוא יגלה **ויבא משמים**, שנאמר (שמות טו) מקדש ה' כוננו ידיך

**תוספות מסכת סוכה דף מא עמוד א**- ...על כרחיך צריך לחלק כמו שפירש בקונטרס דהני מילי בנין הבנוי בידי אדם אבל מקדש העתיד בנוי ומשוכלל יגלה ויבא מן השמים שנא' מקדש ה' כוננו ידיך

**רמב"ם הלכות מלכים פרק יא הלכה א**- המלך המשיח עתיד לעמוד ולהחזיר מלכות דוד ליושנה לממשלה הראשונה, ובונה המקדש ומקבץ נדחי ישראל, וחוזרין כל המשפטים בימיו כשהיו מקודם, מקריבין קרבנות, ועושין שמטין ויובלות ככל מצותה האמורה בתורה

**רמב"ם הלכות מלכים פרק יא הלכה ד**- ואם יעמוד מלך מבית דוד הוגה בתורה ועוסק במצוות כדוד אביו, כפי תורה שבכתב ושבעל פה, ויכוף כל ישראל לילך בה ולחזק בדקה, וילחם מלחמות ה', הרי זה **בחזקת** שהוא משיח, אם עשה והצליח ונצח כל האומות שסביביו **ובנה מקדש** במקומו וקבץ נדחי ישראל הרי זה משיח **בודא**י. ואם לא הצליח עד כה או נהרג בידוע שאינו זה שהבטיחה עליו תורה והרי הוא ככל מלכי בית דוד השלמים הכשרים שמתו

**בית הבחירה למאירי מסכת סוכה דף מא עמוד א**- ואף על פי שאין בנין בית המקדש דוחה יום טוב וכן שאין בנין בית המקדש בלילה דהא כתיב וביום הקים את המשכן חשש לבית דין טועים שתהא חיבת הקדש מביאתן לכך

**מדרש תנחומא – כי תשא, סימן יג-** אמר הקב"ה בעולם הזה עשיתם משכן ומקדש שהיו בחומה ולעתיד אני אבנה את בהמ"ק ותהיה מוקפת בחומת אש שנאמר זכריה ואֲנִי אֶהְיֶה לָּּה נְאֻם ד' חֹומַת אֵש

י**לקוט שמעוני – זכריה, רמז תקסט-** ואני אהיה לה נאם ה' חומת אש סביב א"ר יצחק נפחא אמר הקב"ה אני הצתי אש בירושלים שנאמר "ויצת אש בציון", ואני עתיד לבנותה באש שנאמר "וַאֲנִי אֶהְיֶה לָּּה נְאֻם ד' חֹומת אֵש סָּבִיב", "שַלֵם יְשַלֵם הַמַבְעִר אֶת הַבְעֵרָה" שמות כב,ה אמר הקב"ה עלי לשלם מה שבערתי

**מדרש במדבר רבה – פרשה יג, סימן ב, וע"ע מדרש ויקרא רבה – פרשה ט, סימן ו** - וְשֹׁבַבְתִיָך וְשִשֵאתִיָך וְהַעֲלִיתִיָך מִיַרְכְתֵי צָּפֹוןיחזקאח לט, ב לכשיתעורר מלך המשיח שהוא נתון בצפון יבא ויבנה את בהמ"ק שהוא נתון בדרום

**ספר האמונות והדעות מאמר ח-** יראה לנו משיח בן דוד פתאום... ויבאו על הרשעים ביום ההוא, ארבעה מינים מן המגפות. קצתם ימותו במה שימטר עליהם אש וגפרית ואבנים, כמו שאמר יחזקאל ל"ח כ"ב וגשם שוטף ואבני אלגביש אש וגפרית וגו' ... וכאשר יתקבצו החיים מישראל המאמינים כאשר זכרתי, תהיה אז תחית המתים, כאשר בארתי במאמר הקודם לזה, ויהיה בן יוסף בראשם, כי הוא איש צדיק ומנוסה, ויגמלהו הבורא בטוב. **אז יחדש הבורא בנין מקדשו**, כמו שאמר תהלים ק"ב י"ז כי בנה יי' ציון נראה בכבודו, והגזרות וההיכלות כאשר פרש יחזקאל בויהי בעשרים וחמש שנה לגלותנו, עד אחרית הפרשה יחזקאל מ'. ובאבנים היקרות כמו שבאר ישעיהו ישעיה נ"ד י"ב ושמתי כדכד שמשותיך ושעריך לאבני אקדח. ותתישב כל הארץ עד שלא ישאר בה מקום חרב, כמו שאמר )שם ל"ה ז'( והיה השרב לאגם וצמאון למבועי מים. אז יראה אור השכינה זורח על בית המקדש, עד שיהיו המאורים נגדו כהים, כי כבר פרשתי במאמר השני שהוא מאיר יותר מכל אור, כמו שאמר )שם ס' א'( קומי אורי כי בא אורך וגו', עד שיהיה מי שאיננו יודע דרך בית המקדש ילך דרך האור ההוא, כי הוא מן השמים עד הארץ, כמו שאמר )שם ג'( והלכו גוים לאורך וגו'. אז תחול הנבואה בתוך עמנו עד שבנינו ועבדינו יתנבאו, כמו שאמר )יואל ג' א' ב'( והיה אחרי כן אשפוך את רוחי על כל בשר ונבאו בניכם ובנותיכם וגו'. וגם על העבדים ועל השפחות וגו' ... שבעלי חיים ישלימו קצתם את קצתם, עד שירעה הזאב והכבש, ויאכל האריה התבן, וישחק היונק בפתן ובאפעה,

**רמב"ם הלכות מלכים פרק יב**- אל יעלה על הלב שבימות המשיח יבטל דבר ממנהגו של עולם, או יהיה שם חידוש במעשה בראשית, אלא עולם כמנהגו נוהג, וזה שנאמר בישעיה וגר זאב עם כבש ונמר עם גדי ירבץ משל וחידה, ענין הדבר שיהיו ישראל יושבין לבטח עם רשעי עכו"ם המשולים כזאב ונמר

**רמב"ם הלכות מלכים פרק יב הלכה ה**- ובאותו הזמן לא יהיה שם לא רעב ולא מלחמה, ולא קנאה ותחרות, שהטובה תהיה מושפעת הרבה, וכל המעדנים מצויין כעפר, ולא יהיה עסק כל העולם אלא לדעת את ה' בלבד

**שו"ת מהר"ם שיק – יורה דעה, סימן ריג ר' משה שיק זצ"ל-** ויותר נראה דזה עצמו תליא בב' קיצין הנ"ל דאם יהי' קץ של בעתו יהי' הכל כסדר וכמו"ש הרמב"ם בהלכות מלכים הנ"ל, אבל אם יהי' קץ של אחישנה, אז יהא הכל במהירות ומהרה יבנה בית המקדש ביד"ש ויבוא משיח צדקינו

**ספר המצוות לרמב"ם מצות עשה כ-** והמצוה העשרים היא שצונו לבנות בית עבודה. בו יהיה ההקרבה והבערת האש תמיד ואליו יהיה ההליכה והעליה לרגל והקבוץ בכל שנה כמו שיתבאר והוא אמרו יתעלה ועשו לי מקדש. ולשון ספרי שלש מצות נצטוו ישראל בשעת כניסתן לארץ למנות להם מלך ולבנות להם בית הבחירה ולהכריע זרעו שלעמלק

**וסידור אשי ישראל עפ"י מרן הגר"א זצ"ל מוילנא עמ' 373 ,בפירוש שיח יצחק**- והראנו בבנינו ושמחנו בתיקונו, ענין שינוי הלשון, כי אמר הכתוב באיכה טבעו בארץ שעריה שנגנזו בארץ. ולכאורה אחר שאנו מובטחים שירד המקדש של אש מן השמים, א"כ לאיזה מטרה נגנזו השערים? אך הטעם, כי זולת זה היו ישראל נכלמים ולא היתה שמחתם שלמה כי נמנע מהם מצות עשה של ועשו לי מקדש ע"כ היה מחכמה העליונה שיגנזו השערים, וכשירד המקדש מן השמים אז יעמידו זקני ישראל את השערים הנגנזים, והמעמיד דלתות בבית כאילו בנאה כמבואר בבבא בברא דף נ"ג, ובזה תהיה שמחתם שלמה. וזה שכתוב והראנו בבנינו - זה הבנין המשוכלל מלמעלה ושמחנו בתיקונו- הוא העמדת השערים. כן שמעתי בשם הגאון האמיתי מהרי"ל דיסקין זצ"ל

**בהגה של פסח - ליל שמורים ר' יחיאל מיכל עפשטיין** זצ"ל, בעל ערוך השלחן בפירוש ל"אדיר הוא" וז"ל: "ולענ"ד כפי המתבאר לי מדברי קדושי עליון שמתחלה יבנה הבית ע"י בני אדם ואח"כ בהמשך הזמן יתגלה בנין הקדוש משמים בנין של אש כמו שאנו אומרים בברכת נחם ובאש אתה עתיד לבנותה כמו שאמר הנביא זכריה וַאֲנִי אֶהְיֶה-לָּּה... חֹומַת אֵש סָּבִיב זכרי' ב, ט

**ערבי נחל – פרשת שלח, דרוש ג דוד שלמה אייבשיץ**- הענין הוא כי בית המקדש שיבנה במהרה בימינו יבא מן השמים בית אש, וזה הבית המקדש אנו בונין תמיד, וכל ישראל יש להם חלק בו, ובכל תורה ובכל מצוה נבנה קצת בנין באותו בית המקדש, ולפי המובן כבר היה נגמר אותו הבית המקדש ברובי תורה ומצות שהצדיקים עושים בכל דור, אלא החסרון הוא שאיש אחד בונה ואלף סותרים, כי האדם שעושה עבירות הוא סותר תמיד קצת מהבנין